作者：吴文英
词牌/韵律：一寸金

paragraphs: 秋入中山，臂隼牵卢纵长猎。
见骇毛飞雪，章台献颖，臞腰束缟，汤沐疏邑。
筤管刊琼牒。
苍梧恨、帝娥暗泣。
陶郎老、憔悴玄香，禁苑犹催夜俱入。
自叹江湖，雕龙心尽，相携蠹鱼箧。
念醉魂悠扬，折钗锦字，黠髯掀舞，流觞春帖。
还倚荆溪楫。
金刀氏、尚传旧业。
劳君为、脱帽篷窗，寓情题水叶。